Mars körüli pályára állt a Maven ûrszonda
Csaknem hétszázmillió kilométer megtétele után megérkezett a Marshoz a Maven ûrszonda - jelentette helyi idõ szerint vasárnap este az amerikai ûrkutatási hivatal, a NASA.
Tájékoztatása szerint az ûrszonda, amelyet tavaly november 18-án bocsátottak fel a Földrõl, sikeresen Mars körüli pályára állt.
Az ûrszonda óránként 16 ezer kilométeres sebességgel száguldott a vörös bolygó felé, és a közelébe érve bekapcsolta fékezõrakétáit, majd félórára rá a kijelölt pályára állt. A NASA repülésirányítóinak 12 percet kellett várniuk, amíg megérkezett az ezt igazoló jel a 222 millió kilométeres távolságra lévõ ûrszondától.
Ezzel megkezdõdhet a csaknem 670 millió dollárt érõ ûrszonda küldetése a sárga bolygó felett. Az elkövetkezõ hat hétben a NASA repülésirányítói még változtatni fogják a Maven keringési magasságát, és ellenõrzik a fedélzetén lévõ mûszerek mûködését.
Az ûrszonda nem fog leszállni a sárga bolygó felszínére, hanem a bolygó körül keringve a marsi légkör felsõ rétegeit fogja vizsgálni. Kutatók azt remélik, hogy a légköri mérésekkel fény derül arra, hogy a több milliárd évvel ezelõtt még meleg és nyirkos légkörû bolygó mitõl hûlt le és vált szárazzá.
A Marsnak korábban sûrûbb volt a légköre, amely alkalmas volt ahhoz, hogy víz legyen a felszínén. Egy jelentõs éghajlati változás következtében azonban légköre nagy része a világûrbe szökött. A MAVEN által elvégzett mérések várhatóan lehetõvé teszik, hogy meghatározzák a légkör összetevõi - a szén-dioxid és a víz - világûrbe történt szökésének szerepét, ezáltal pontosabban meg lehet majd ismerni a Mars légkörének, éghajlatának, vizének történelmét.
A MAVEN felszerelését nyolc tudományos mûszer alkotja, köztük a légköri gázok molekulaszerkezetének megállapítására szolgáló tömegspektrométer és az SWEA elektronikus napszélelemzõ.
A Marsot jelenleg a NASA két marsjárója és két orbitális pályán keringõ mûholdja, valamint az Európai Ûrhivatal szatellitje kutatja, ehhez a flottához csatlakozik a Maven. Várhatóan két nap múlva érkezik meg a Marshoz egy indiai ûrszonda, amely ugyancsak keringeni fog körülötte.
tudomány Mars